Antonio Cañizares Llovera

**Antonio Cañizares Llovera** (født 1945) er katolsk kardinal, tidligere erkebiskop av Toledo og den spanske katolske kirkes primas. 28. august 2014 ble han utnevnt til erkebiskop av Valencia. Han hadde da vært prefekt for Kongregasjonen for gudstjenesten og sakramentsordningen fra 9. desember 2008.
## Liv og virke
### Prest
Etter katolske prestestudier ved det biskoppelige presteseminar i Valencia og ved det pavelige universitet i Salamanca ble Cañizares doktor i teologi (katekese), og ble presteviet den 21. juni 1970 i Sinarcas. Deretter var han sjelesørger i Valencia, så dosent i katekese i  Madrid, så professor for fundamentalteologi samme sted, og til slutt professor i Salamanca. I 1985 ble han sekretær for den spanske bispekonferanses kommisjon for trosspørsmål. 
### Biskop av Ávila
Den 6. mars 1992 utnevnte pave Johannes Paul II ham til biskop av bispedømmet Avila. 
### Erkebiskop av Granada
I 1996 ble han erkebiskop av Granada, og var da en kort periode samtidig apostolisk administrator av bispedømmet Cartagena.

### Erkebiskop av Toledo
Den 24. oktober 2002 ble han erkebiskop av Toledo. Med dette embedet ble han også den spanske katolske kirkes primas. 

Etter at Johannes Paul II ble etterfulgt av Joseph Ratzinger som pave i 2005, var han en kort tid nevnt som mulig etterfølger av Ratzinger som prefekt for Kongregasjonen for Troslæren i Vatikanet. 
### Prefekt for Gudstjenesten og sakramentsordenen
Den 9. desember 2008 ble han utnevnt til prefekt for Kongregasjonen for gudstjenesten og sakramentsordningen.

### Kardinalsutnevnelse
Den 22. februar 2006 kunngjorde pave Benedikt XVI hans utnevnelse til kardinal, med *[[San Pancrazio (Roma)|San Pancrazio]]* som tittelkirke. Selve kreeringen fant sted i konsistoriet den 24. mars.

### Erkebiskop av Valencia
Den 28. august 2014	utnevnte pave Frans ham til erkebiskop av Valencia, og der ble han innført i embedet den 18. oktober samme år.  

Den 20. oktober 2022 innvilget paven hans aldersbetingede avskjedssøknad, skjønt lot ham være Valencias apostoliske administrator en kort tid lenger, til 10. desember 2022.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Giovanni Francesco Albani (1720-1803) *1760
* Kardinal Carlo Rezzonico den yngre (1724-1799) *1773
* Kardinal Antonio Dugnani (1748-1818) *1785
* Erkebiskop Jean-Charles de Coucy (1746-1824) *1790
* Kardinal Gustave-Maximilien-Juste de Croÿ-Solre (1773-1844) *1820
* Biskop Charles-Auguste-Marie-Joseph Forbin-Janson (1785-1844) *1824
* Kardinal François-Auguste-Ferdinand Donnet (1795-1882) *1835
* Biskop Charles-Emile Freppel (1827-1891) *1870
* Kardinal Louis-Henri-Joseph Luçon (1842-1930) *1888
* Kardinal Charles-Henri-Joseph Binet (1869-1936) *1920
* Kardinal Maurice Feltin (1883-1975) *1928
* Kardinal Jean-Marie Villot (1905-1979) *1954
* Kardinal *Antonio Cañizares Llovera* (1945-) *19920

## Referanser